Aizuwakamatsu
Store norske leksikon,Geografi,Verdens geografi,Asia,Japans geografi
Aizuwakamatsu er en by i Japan. Den ligger på Honshu i prefekturet Fukushima, omtrent 200 kilometer nord for Tokyo. Byen har 124 062 innbyggere (census 2015).
Aizuwakamatsu er en turistdestinasjon og er kjent for sine tradisjonelle lakkarbeider, fremstilling av risvin (sake) og små, karakteristiske papirokser (akabeko).Byen vokste frem rundt borgen Tsuruga-jo som ble bygget i 1384. Den var et viktig handelssenter fra 1600- til 1800-tallet. Aizuwakamatsu utgjorde imidlertid den siste motstanden under Meiji-restaurasjonen i 1868, og både byen og borgen ble ødelagt i kamper. Borgen ble restaurert 1965. Les mer i Store norske leksikon Japans geografi Japans historie Japans befolkning Japan